## Odluka o osnovicama, načinu obračuna i plaćanja sredstava za ostvarivanje prava iz osnovnog zdravstvenog osiguranja

### NN 31/2002 (27.3.2002.), Odluka o osnovicama, načinu obračuna i plaćanja sredstava za ostvarivanje prava iz osnovnog zdravstvenog osiguranja

# HRVATSKI ZAVOD ZA ZDRAVSTVENO OSIGURANJE

if !supportEmptyParas endif

678

Na osnovi članka 51. Zakona o zdravstvenom osiguranju (»Narodne novine«
broj 94/01.) i članka 19. Statuta Hrvatskog zavoda za zdravstveno osiguranje
(»Narodne novine« broj 16/02. i 24/02.), Upravno vijeće Hrvatskog zavoda za
zdravstveno osiguranje, na 5. sjednici održanoj 20. ožujka 2002. godine,
donijelo je

## ODLUKU

### o osnovicama, naČinu obraČuna i plaĆanja sredstava za ostvarivanje prava iz osnovnog zdravstvenog osiguranja

Članak 1.

Ovom Odlukom, ako Zakonom o zdravstvenom
osiguranju (»Narodne novine« broj 94/01. - u daljnjem tekstu: Zakon), odnosno
posebnim propisom nije drukčije određeno, propisuju se osnovice, način obračuna
i plaćanja, te visina doprinosa za osnov­no zdravstveno osiguranje za:

– osobe u radnom odnosu u
pravnoj ili kod fizičke osobe na području Republike Hrvatske

– osobe koje na području
Republike Hrvatske obavljaju gospodarsku djelatnost i osobe koje samostalno u
obliku zanimanja obavljaju profesionalnu djelatnost

– osobe koje su izabrane ili
imenovane na stalne dužnosti u određenim tijelima državne vlasti, odnosno
jedinicama lokalne i područne (regionalne) samouprave, ako za taj rad primaju
plaću

– osobe zaposlene u stranim
predstavništvima i podružnicama ili međunarodnim organizacijama i ustanovama sa
sjedištem u Republici Hrvatskoj

– osobe zaposlene u stranim
konzularnim i diplomatskim predstavništvima sa sjedištem u Republici Hrvatskoj

– osobe zaposlene u kućanstvu
osiguranika koji se nalazi na radu u inozemstvu, ako nemaju zdravstveno osiguranje
stranog nositelja zdravstvenog osiguranja

– osobe s prebivalištem ili
trajnim nastanjenjem u Republici Hrvatskoj koje pravo na mirovinu i invalidninu
ostvaruju isključivo od stranog nositelja mirovinskog i invalidskog osiguranja,
ako međunarodnim ugovorom nije drukčije određeno

– poljoprivrednike koji u
Republici Hrvatskoj obavljaju poljoprivrednu djelatnost kao jedino ili glavno
zanimanje, poljoprivrednike koji su svoje poljoprivredno zemljište daliu
zakup i osobe koje su uzele poljoprivredno zemljište u zakup te članove
poljoprivrednog gospodarstva koji u okviru tog gospodarstva obavljaju
poljoprivrednu djelatnost kao jedino i glavno zanimanje, ako nisu obveznici
poreza na dodanu vrijednost i ako nisu zdrav­stveno osigurane prema drugoj
osnovi

– osobe koje se nakon
završenog obrazovanja nalaze na praktičnom radu ako rade s punim radnim
vremenom

**–** volontere

– osobe koje osobno plaćaju
doprinos

– osobe koje rade ili borave
u inozemstvu (poseban doprinos za korištenje zdravstvene zaštite u inozemstvu)

– ostale obveznike uplate
doprinosa za koje posebnim zakonom nije propisana visina doprinosa.

Članak 2.

Doprinos za osnovno
zdravstveno osiguranje propisan Zakonom i ovom Odlukom obveznici plaćanja
doprinosa obvezni su u skladu s odredbama članka 61. stavke 1. Zakona i Naredbe
o načinu uplaćivanja prihoda proračuna, obveznih doprinosa te prihoda za
financiranje drugih javnih potreba u 2002. godini (»Narodne novine« br. 23/02.)
uplaćivati u korist Jedinstvenog računa Državne riznice.

Članak 3.

Za osobe u radnom odnosu u
pravnoj ili kod fizičke osobe (članak 5. točka 1., 2., 3., 4. i 5., Zakona i
osobe koje se nakon završenog obrazovanja nalaze na praktičnom radu iz članka
5. točke 8. Zakona, ako primaju plaću) doprinos za osnovno zdravstveno
osiguranje plaća se po stopi propisanoj Zakonom o plaćanju doprinosa za osnovno
zdravstveno osiguranje u 2002. godini (»Narodne novine« broj 114/01. - u
daljnjem tekstu: Zakon o plaćanju doprinosa), a od osnovice koju čini plaća
utvrđena u skladu sa Zakonom o radu, odnosno granskim kolektivnim ugovorom.

Osnovica za obračun i
plaćanje doprinosa za osnovno zdravstveno osiguranje iz stavke 1. ovog članka
ne može biti manja od najniže osnovice za obračun doprinosa utvrđene u skladu
sa Zakonom.

Obveznik uplate doprinosa,
koji nije isplatio plaću u skladu s propisima o radu, obvezan je obračunati i
uplatiti doprinos za osnovno zdravstveno osiguranje na najnižu osnovicu za
obračun doprinosa utvrđenu Zakonom i prema stopi propisanoj Zakonom o plaćanju
doprinosa.

Doprinos iz stavke 3. ovog
članka obveznik uplate doprinosa obvezan je obračunati i uplatiti do 15. u
mjesecu za prethodni mjesec.

Doprinos, koji je obveznik
uplate doprinosa uplatio prema stavci 2. i 3. ovog članka, smatra se dijelom
doprinosa koji će biti konačno obračunat prilikom isplate dospjelih, a
neisplaćenih plaća.

Članak 4.

Osobe koje na teritoriju
Republike Hrvatske obavljaju gospodarsku djelatnost i osobe koje samostalno u
obliku zanimanja obavljaju profesionalnu djelatnost (članak 5. točka 9. Zakona),
doprinos za osnovno zdravstveno osiguranje plaćaju po stopi propisanoj člankom
2. stavkom 1. točkom 4. te stavkom 3. Zakona o plaćanju doprinosa, ako ovom
Odlukom nije drukčije propisano.

Za osobe iz stavke 1. ovog
članka osnovica za obračunavanje i plaćanje doprinosa je iznos od 2.318,00
kuna, uvećan za koeficijent stručne spreme potrebne za obavljanje poslova,
odnosno djelatnosti i to kako slijedi:

**Potreban stupanj stručne spreme  Koeficijent**

1.Nekvalificirani (NKV)                              1

2. Priučeni (PKV) i niža stručna
sprema     1,20

3. Kvalificirani (KV)                                  1,40

4. Srednja stručna sprema ( SSS)              1,60

5. Visokokvalificirani (VKV)                     1,85

6. Viša stručna sprema (VŠS)                   2,10

7. Visoka stručna sprema (VSS)               2,20

8. Visoka stručna sprema – magistar          2,60

9. Visoka
stručna sprema – dr. specijalist  2,80

Doprinose iz ovog članka po
stopi od 16% obveznik uplate doprinosa obvezan je uplatiti do 15. u mjesecu za
prethodni mjesec.

 Poseban doprinos za prava u slučaju ozljede na radu i
profesionalne bolesti po stopi od 0,47% na osnovicu iz stavka 2. ovog članka
dospijeva:

– do 15. travnja tekuće godine za tromjesečje siječanj – ožujak

– do 15. srpnja tekuće godine
za tromjesečje travanj – lipanj

– do 15. listopada tekuće
godine za tromjesečje srpanj – rujan

– do 15. siječnja tekuće godine
za tromjesečje listopad – prosinac prethodne godine.

Članak 5.

Osobe iz članka 4. ove
Odluke, koji su ostvarili pravo na privremenu obustavu djelatnosti, ali ne zbog
privremene nesposobnosti za rad, za vrijeme trajanja te obustave obračunavaju i
plaćaju samo redovan doprinos i to na najnižu osnovicu propisanu za obračun
doprinosa za osnovno zdravstveno osiguranje.

Članak 6.

Za osobu s prebivalištem u
Republici Hrvatskojkoja je nesposobna za samostalan život i rad i nema
sredstava za uzdržavanje u skladu s propisima o socijalnoj skrbi (članak 10.
Zakona), doprinos za osnovno zdravstveno osiguranje obračunava se i plaća po
stopi od 16% na osnovicu od 1.800,00 kuna mjesečno.

Zahtjev za uplatu obračunatog
iznosa doprinosa iz stavke 1. ovog članka Hrvatski zavod za zdravstveno
osiguranje (u daljnjem tekstu: Zavod) dostavlja obvezniku uplate doprinosa u
tekućem mjesecu za prethodni mjesec.

Članak 7.

Osoba s prebivalištem u
Republici Hrvatskoj koja zdravstveno osiguranje ne ostvaruje po drugoj osnovi
(članak 11. Zakona) doprinos za osnovno zdravstveno osiguranje plaća po stopi
od 16% na osnovicu od 1.800,00 kuna mjesečno.

Iznimno od odredbe iz stavke
1. ovog članka djeca do 18. godine života oslobođena su plaćanja doprinosa za
osnovno zdrav­stveno osiguranje.

Doprinos iz stavke 1. ovog
članka obveznik uplate doprinosa obvezan je uplatiti od dana prestanka statusa
osiguranika, odnosno najmanje šest mjeseci unatrag, po stopi i osnovici važećoj
za mjesec u kojem je utvrđeno pravo na zdravstveno osiguranje.

Doprinos iz stavke 1. ovog
članka dospijeva 15. u mjesecu za prethodni mjesec.

Članak 8.

Za osobe iz članka 5. točke
13. do 19., 21. i 22. Zakona, ako nisu zdravstveno osigurane prema drugoj
osnovi, doprinos za osnovno zdravstveno osiguranje obračunava se i plaća po
stopi od 16% na osnovicu od 1.800,00 kuna.

Za osobe iz članka 5. točke
20. Zakona doprinos iz stavka 1. ovog članka obračunava se i plaća po stopi od
16% na osnovicu koju čini iznos mjesečne naknade plaće koju isplaćuje
Ministarstvo hrvatskih branitelja iz Domovinskog rata.

Zahtjev za uplatu obračunatog
iznosa doprinosa iz stavke 1. i 2. ovog članka Zavod dostavlja obvezniku uplate
doprinosa u tekućem mjesecu za prethodni mjesec.

Članak 9.

Obveznik uplate doprinosa
obvezan je propisani doprinos iz članka 6., 7. i 8. ove Odluke uplaćivati do
dana stjecanja statusa osigurane osobe prema nekoj drugoj osnovi, odnosno do
pro­mjena okolonosti na osnovi kojih se stječe status osigurane osobe Zavoda.

Članak 10.

Osobe s prebivalištem u Republici Hrvatskoj zaposlene u inozemstvu kod
stranog poslodavca, koje nemaju zdravstveno osiguranje stranog nositelja
zdravstvenog osiguranja, odnosno koje nisu obvezno osigurane prema inozemnim
propisima na način kako je to određeno međunarodnim ugovorom o socijalnom
osiguranju (članak 5. točka 7. Zakona), doprinos za osnovno zdrav­stveno
osiguranje obračunavaju i plaćaju po stopi od 16% na osnovicu od 4.200,00 kuna,
uvećanu za koeficijent stručne spreme za obavljanje poslova, odnosno djelatnost
iz članka 4. stavke 2. ove Odluke.

Doprinos iz stavke 1. ovog članka obveznik uplate doprinosa obvezan je
obračunati i uplatiti do 15. u mjesecu za prethodni mjesec.

Članak 11.

Za osobe koje rade kao volonteri u pravnoj ili kod fizičke osobe (članak
5. točka 8. Zakona) doprinos za osnovno zdravstveno osiguranje obračunava se i
plaća po stopi od 16% na osnovicu od 1.800,00 kuna.

Doprinos iz stavke 1. ovog članka dospijeva kada i doprinos za radnike u
pravnoj ili kod fizičke osobe.

Za osobe iz stavke 1. ovog članka poseban doprinos za prava u slučaju
ozljede na radu i profesionalne bolesti obračunava se i plaća po stopi od 0,47%
na osnovicu od 1.800,00 kuna, a dospijeva u skladu sa stavkom 2. ovog članka.

Članak 12.

Osobe s prebivalištem u Republici Hrvatskoj zaposlene na stranim
brodovima, koje nemaju zdravstveno osiguranje stranog nositelja zdravstvenog
osiguranja, odnosno koje nisu obvezno zdravstveno osigurane prema inozemnim
propisima na način kako je to određeno međunarodnim ugovorom o socijalnom
osiguranju (članak 5. točka 7. Zakona), doprinos za osnovno zdravstveno
osiguranje plaćaju po stopi od 16%, te doprinos za prava u slučaju ozljede na
radu i profesionalne bolesti po stopi od 0,47% na pripadajuću osnovicu:

**Red. ZVANJE                                 OSNOVICA**

**br.                                                   U
KUNAMA**

 1.   vježbenik stroja
1.800,00

       vježbenik palube

 2.   mladić palube                                    2.327,00

       mladić sobe

       mladić kuhinje

 3.   čistač                                                3.326,00

       mornar

       II. kuhar

       II. konobar

 4.   vozač                                                4.157,00

       tesar

       mazač

       kormilar

 5.   konobar                                            4.326,00

 6.   kuhar                                                4.653,00

       motorist

       mehaničar

       III. časnik stroja

       vođa palube

       III. časnik palube

       poslužitelj crpki

 7.   električar                                          5.158,00

       elektro časnik

 8.   II. časnik stroja                                 5.737,00

       II. časnik palube

 9.   radio časnik                                      6.820,00

10.  I. časnik stroja                                  7.896,00

       I. časnik palube

11.  upravitelj stroja                               12.197,00

12.  zapovjednik                                    12.675,00

Doprinos iz stavke 1. ovog članka po stopi od 16% obveznik uplate
doprinosa obvezan je uplatiti do 1. u mjesecu za tekući mjesec.

 Poseban doprinos za prava u slučaju ozljede na radu i
profesionalne bolesti po stopi od 0,47% dospijeva u skladu s odredbom članka 4.
stavke 3. ove Odluke.

Članak 13.

Državljani Republike Hrvatske
zaposleni u inozemstvu kod stranog poslodavca čiji članovi obitelji (supružnik
i djeca) nisu zdravstveno osigurani kod stranog nositelja zdravstvenog
osiguranja, a koji su prije njegovog odlaska u inozemstvo bili zdravstveno
osigurani u Republici Hrvatskoj (članak 9. Zakona) obvezni su za svakog člana
obitelji uplatiti doprinos za osnovno zdrav­stveno osiguranje po stopi od 16%
na osnovicu od 2.318,00 kuna.

Doprinos iz stavke 1. ovog
članka dospijeva 15. u mjesecu za prethodni mjesec.

Članak 14.

Za osobe zaposlene u stranim
predstavništvima i podružnicama ili međunarodnim organizacijama i ustanovama sa
sjedištem u Republici Hrvatskoj (članak 5. točka 5. Zakona) doprinos za osnovno
zdravstveno osiguranje iz članka 2. stavke 1. točke 1. i 2. te stavke 2. Zakona
o plaćanju doprinosa, obračunavaju i plaćaju poslodavci na način propisan za
radnike koji su u radnom odnosu kod pravne ili fizičke osobe, na osnovicu koju
čini plaća utvrđena ugovorom o radu.

Članak 15.

Osobe zaposlene u stranim
konzularnim i diplomatskim predstavništvima sa sjedištem u Republici Hrvatskoj
(članak 5. točka 6. Zakona), doprinos za osnovno zdravstveno osiguranje
obračunavaju i plaćaju po stopi i na način propisan za radnike u radnom odnosu
kod pravne ili fizičke osobe, na osnovicu koju čini plaća utvrđena ugovorom o
radu.

Obvezu plaćanja doprinosa za
osnovno zdravstveno osiguranje umjesto osoba iz stavke 1. ovog članka mogu
preuzeti strana konzularna i diplomatska predstavništva iz stavke 1. ovog
članka.

Članak 16.

Doprinos za osnovno
zdravstveno osiguranje učenika sred­njih škola i redovitih studenata visokih
učilišta koji su državljani i imaju prebivalište, odnosno boravište u Republici
Hrvatskoj, a nisu zdravstveno osigurani kao članovi obitelji osiguranika
(članak 5. točka 15. Zakona), obračunava se i plaća po stopi od 16% na osnovicu
od 1.800,00 kuna.

Doprinos iz stavke 1. ovog članka, dospijeva 10. u mjesecu za prethodni
mjesec.

Članak 17.

Korisnici mirovina i invalidnina s prebivalištem ili trajnim
nastanjenjem u Republici Hrvatskoj, koji to pravo ostvaruju isključivo od
stranog nositelja mirovinskog i invalidskog osiguranja, ako međunarodnim
ugovorom nije drukčije određeno (članak 5. točka 12. Zakona), doprinos za
osnovno zdravstveno osiguranje plaćaju po stopi od 16% na osnovicu koju čini
njihova mirovina ili invalidnina umanjena za obvezne doprinose iz plaća, s tim
da tako utvrđena osnovica ne može biti manja od 1.526,00 kuna niti veća od
4.970,00 kuna.

Korisnicima mirovina i invalidnina iz stavke 1. ovog članka koji
mirovinu, odnosno invalidninu primaju u stranoj valuti, osnovica osiguranja
preračunava se u hrvatsku valutu prema srednjem tečaju Hrvatske narodne banke
važećem 1. dana u mjesecu u kojem doprinos dospijeva.

Doprinos iz stavke 1. ovog članka dospijeva 10. u mjesecu za prethodni
mjesec.

Članak 18.

Doprinos za osnovno zdravstveno osiguranje za korisnike prava na profesionalnu
rehabilitaciju po propisima o mirovinskom osiguranju Republike Hrvatske koji
imaju prebivalište u Republici Hrvatskoj (članak 5. točka 11. Zakona)
obračunava se i plaća po stopi od 24,56% na osnovicu koju čini iznos mjesečne
naknade koju isplaćuje Hrvatski zavod za mirovinsko osiguranje.

Zahtjev za uplatu sredstava iz stavke 1. ovog članka Zavod dostavlja
obvezniku uplate doprinosa u tekućem mjesecu za prethodni mjesec.

Članak 19.

Doprinos za osnovno zdravstveno osiguranje za osobe:

– koje su prekinule rad zbog toga što ih je pravna ili fizička osoba
uputila na obrazovanje, stručno usavršavanje ili poslijediplomski studij
(članak 5. točka 23. Zakona)

– koje je pravna ili fizička osoba prije stupanja u radni odnos uputila
kao svoje stipendiste na praktičan rad u drugu pravnu ili kod fizičke osobe
radi stručnog osposobljavanja ili usavršavanja (članak 5. točka 24. Zakona)

– upućene u inozemstvo u sklopu međunarodne tehničko - prosvjetne i
kulturne suradnje (članak 5. točka 25. Zakona) obra­čunava i uplaćuje pravna,
odnosno fizička osoba u visini, na način i po postupku propisanom za radnike
kod pravne, odnosno fizičke osobe, ako se osobama iz podstavke 1., 2. i 3. ove
stavke isplaćuje plaća.

Ako osobama iz stavke 1. ovog članka pravna, odnosno fizička osoba ne
isplaćuje plaću, doprinos za osnovno zdravstveno osiguranje obračunava se i
plaća na osnovicu prema stupnju stručne spreme i to:

1. za osobe koje imaju stručnu spremu sedmog ili osmog stupnja (VSS) na
iznos od 5.099,00 kn

2. za osobe koje imaju stručnu spremu petog ili šestog stupnja (VŠS ili
VKV radnici) na iznos od 4.867,00 kn

3. za osobe koje imaju stručnu spremu trećeg ili četvrtog stupnja (SSS
ili KV radnici) na iznos 3.708,00 kn

4. za osobe koje imaju stručnu spremu prvog ili drugog stupnja (PKV
radnik ili niža stručna sprema) na iznos od 2.781,00 kn

5. za osobe koje nemaju stručnu spremu na iznos od 2.317,00 kn.

Za osobe iz stavke 1.
podstavke 2. ovog članka pravna, odnosno fizička osoba obvezna je uz redovan
doprinos uplatiti i poseban doprinos za prava u slučaju ozljede na radu i
profesionalne bolesti po stopi od 0,47% na osnovicu iz stavke 1. ili 2. ovog
članka.

Doprinos iz stavke 1. i 2.
ovog članka obračunava i uplaćuje pravna, odnosno fizička osoba koja je navedene
osobe uputila u inozemstvo do 10. u mjesecu za prethodni mjesec.

 Doprinos iz stavke 3. ovog članka dospijeva kad i redovni
doprinos.

Članak 20.

Doprinos za osnovno
zdravstveno osiguranje za radnike zaposlene kod pravne ili fizičke osobe sa
sjedištem u Republici Hrvatskoj upućene na rad ili stručno usavršavanje u
inozemstvo (članak 5. točka 2. Zakona), te za osobe na radu u kućanstvu
osiguranika koji se nalazi na radu u inozemstvu, ako nemaju zdrav­stveno
osiguranje stranog nositelja zdravstvenog osiguranja (članak 5. točka 3.
Zakona), obračunava i uplaćuje pravna, odnosno fizička osoba, od osnovice koju
čini pripadajuća plaća za mjesec za koji se plaća doprinos, koju bi ostvarili
za iste, odnosno slične poslove u Republici Hrvatskoj prema ugovoru o radu,
pravilniku o radu, odnosno granskom kolektivnom ugovoru, s tim da ne može biti
manja od najniže osnovice za obračun doprinosa utvrđene Zakonom.

Doprinos iz stavke 1. ovog
članka obračunava se i uplaćuje prema stopama i na način koji je propisan za radnike
kod pravne, odnosno fizičke osobe u Republici Hrvatskoj.

Članak 21.

Za osigurane osobe koje se u
slučajevima predviđenim Zakonom i ovim člankom nalaze u inozemstvu, bez obzira
na trajanje i svrhu boravka, plaća se poseban doprinos za korištenje zdravstvene
zaštite u inozemstvu (članak 59. Zakona):

1. za osobe (članak 5. točka
2. Zakona) upućene i uposlene u inozemstvu po stopi od 20% na osnovicu za
obračunavanje redovitog doprinosa, a koja ne može biti manja od najniže
osnovice za obračun doprinosa utvrđene Zakonom, a za osobe na radu u kućanstvu
osiguranika, na osnovicu od 3.000,00 kuna po osobi

2. za osobe upućene na
službeni put u inozemstvo u trajanju do 30 dana, po stopi od 20% na osnovicu od
1.800,00 kuna mjesečno

3. za osobe upućene u
inozemstvo u okviru međunarodne tehničko - prosvjetne i kulturne suradnje
(članak 5. točka 25. Zakona) po stopi od 20% na osnovicu za obračunavanje
redovnog doprinosa, a koja ne može biti manja od najniže osnovice za obračun
doprinosa utvrđene Zakonom, odnosno za učenike i studente po stopi od 20% na
osnovicu od 1.800,00 kuna mjesečno za svakog učenika, odnosno studenta

4. za učenike, odnosno
studente, koji se na školovanju u inozemstvu nalaze prema osobnom opredjeljenju
po stopi od 20% na osnovicu od 1.800,00 kuna mjesečno za učenika, odnosno
studenta

5. za svaku drugu osobu koja
se u inozemstvu nalazi po privatnom poslu, po stopi od 20% na osnovicu od
1.800,00 kuna mjesečno

6. za svakog člana obitelji
(supružnika i djecu) osobe iz točke 1. i 3. ove stavke, po stopi od 20% na
osnovicu od 1.800,00 kuna mjesečno.

Poseban doprinos iz stavke 1. ovog članka, ako Zakonom nije drukčije
propisano, obračunava i uplaćuje u slučaju iz točke 1. i 2. tijelo državne
uprave, pravna ili fizička osoba koja je uputila državljana Republike Hrvatske
u inozemstvo, odnosno za rad­nika u radnom odnosu poslodavac koji obavlja
djelatnost u inozemstvu, a za osobe na radu u kućanstvu osiguranika koji se
nalazi na radu u inozemstvu osiguranik - poslodavac, u slučaju iz točke 3.
mjerodavna ministarstva, u slučajevima iz točke 4. i 5. osobno osigurana osoba,
a u slučaju iz točke 6. osoba iz stavke 1. točke 1. i 3. ovoga članka, ako
općim aktom pravne ili fizičke osobe – poslodavca nije drukčije određeno.

Doprinos iz stavke 1. ovog članka dospijeva:

– iz točke 1., 2. i 3. kad i redovni doprinos

– iz točke 4. i 5. u cijelosti prije odlaska u inozemstvo za sve vrijeme
boravka u inozemstvu

– iz točke 6. do 15. u mjesecu za prethodni mjesec.

Članak 22.

Obveznici plaćanja posebnog doprinosa za korištenje zdravstvene zaštite
mogu biti oslobođeni plaćanja pod uvjetom da djelatnost obavljaju u državi s
kojom Republika Hrvatska nema zaključen ugovor o socijalnom osiguranju ili je
međudržavnim ugovorom drukčije određeno, ako su zdravstvenu zaštitu u inozemstvu
osigurali o svojem trošku.

Nadležni područni ured Zavoda na pisani zahtjev obveznika uplate
doprinosa i uz odgovarajući dokaz o osiguranoj zdravstvenoj zaštiti u
inozemstvu, donijet će pisano rješenje o neplaćanju posebnog doprinosa za
korištenje zdravstvene zaštite u inozemstvu.

Rješenje iz stavke 2. ovog članka donosi se s rokom važenja za sve
vrijeme boravka u inozemstvu, odnosno dok traju okolnosti iz stavke 1. ovog
članka.

Članak 23.

Osobe koje obavljaju crkveno
- vjerske poslove u vjerskim zajednicama doprinos za osnovno zdravstveno
osiguranje plaćaju po stopi od 8% na osnovicu koja iznosi:

a) za svećenike 2.318,00 kuna

b) za druge osobe koje
obavljaju crkveno - vjerske poslove 1.800,00 kuna.

Osobe iz stavke 1. ovog članka,
koje prema crkveno-vjerskim odredbama žive u celibatu, doprinos za osnovno
zdravstveno osiguranje plaćaju po stopi od 4% na osnovicu navedenu u stavci 1.
pod a) i b) ovog članka.

Doprinos iz stavke 1. i 2.
ovog članka obveznici uplate doprinosa obvezni su uplatiti do 15. u mjesecu za
prethodni mjesec.

Za osobe iz stavke 1. i 2.
ovog članka poseban doprinos za prava u slučaju ozljede na radu i profesionalne
bolesti obračunava se i plaća po stopi od 0,47% na osnovicu propisanu za
obračunavanje i plaćanje redovnog doprinosa, a dospijeva u skladu s odredbom
članka 4. stavke 3. ove Odluke.

Članak 24.

Osobe – sjemeništarci,
hrvatski državljani, koji imaju pre­bi­valište u Republici Hrvatskoj i
pripremaju se za zvanje svećenika, te kojima se zdravstveno osiguranje ne
osigurava prema drugoj osnovi, doprinos za osnovno zdravstveno osiguranje
plaćaju u visini propisanoj člankom 22. stavkom 1. točkom b), a u svezi s
odredbom stavke 2. istog članka ove Odluke.

Članak 25.

Doprinos za osnovno zdravstveno osiguranje poljoprivrednika (članak 5.
točka 10. Zakona) plaća se prema odredbi članka 2. stavke 1. točke 3. te stavke
3. Zakona o plaćanju doprinosa na osnovicu od 1.500,00 kuna.

Članak 26.

Doprinos iz članka 2. stavke 1. točke 3. Zakona o plaćanju doprinosa za
obveznike iz članka 25. ove Odluke obračunava nadležni područni ured Zavoda.

Doprinos iz stavke 1. ovog članka dospijeva:

– 15. veljače, za I. tromjesečje tekuće godine

– 15. svibnja, za II. tromjesečje tekuće godine

– 15. kolovoza, za III. tromjesečje tekuće godine

– 15. studenoga, za IV. tromjesečje tekuće godine.

Poseban doprinos za prava u slučaju ozljede na radu i profesionalne
bolesti po stopi od 0,47% na osnovicu iz članka 25. ove Odluke dospijeva u
skladu s odredbom članka 4. stavke 3. ove Odluke.

Članak 27.

Poljoprivrednik iz članka 25.
ove Odluke koji je navršio 65. godina života oslobađa se plaćanja doprinosa za
osnovno zdravstveno osiguranje ako ispunjava uvjete koje propisom utvrđuje
ministar nadležan za poslove socijalne skrbi uz suglasnost ministra nadležnog
za zdravstvo, u skladu s člankom 58. Zakona.

 Doprinos za osnovno zdravstveno osiguranje poljoprivrednika iz
stavke 1. ovog članka osigurava se na teret sredstava Državnog proračuna na
način i u visini propisan člankom 25. ove Odluke.

Oslobađanje od obveze
plaćanja doprinosa prema stavci 1. ovog članka utvrđuje se rješenjem nadležnog
područnog ureda Zavoda pri kojem je osobi utvrđen status osiguranika Zavoda.

Članak 28.

Doprinos za osnovno
zdravstveno osiguranje osiguranih osoba iz članka 12. Zakona utvrđuje se za:

1. osobu koja sudjeluje u
organiziranim javnim radovima u Republici Hrvatskoj, po stopi od 16% na
osnovicu od 1.800,00 kuna mjesečno,

2. osobu koja ispunjava
obvezu sudjelovanja u civilnoj zaštiti ili obvezu sudjelovanja u službi motrenja
i obavješćivanja, po stopi od 16% na osnovicu od 1.800,00 kuna mjesečno,

3. osobu koja kao član
operativnih sastava dobrovoljnih vatrogasnih organizacija obavlja zadaće
gašenja požara, zaštite i spašavanja, te u slučaju drugih nepogoda,
osposobljavanja, osiguranja na mjestima gdje postoji požarna opasnost, a na
javnim priredbama zadatke u sklopu javnih nastupa i demonstracija s prikazom
vježbi, te pri educiranju građana u protupožarnoj zaštiti, po stopi od 8% na
osnovicu od 1.800,00 kuna mjesečno,

4. korisnika novčane naknade
za tjelesno oštećenje prema propisima o mirovinskom osiguranju, ako nema pravo
na zdravstveno osiguranje prema drugoj osnovi zdravstvenu zaštitu koristi samo
kada je u svezi s ozljedom ili bolesti koja je prouzročila tjelesno oštećenje
prema kojem mu pripada pravo na novčanu naknadu za to oštećenje, po stopi od
16% na osnovicu od 1.800,00 kuna mjesečno.

Sredstva doprinosa za osobe
iz stavke 1. ovog članaka uplaćuju pravne ili fizičke osobe, tijela jedinice lokalne
i područne (regionalne) samouprave, odnosno Republika Hrvatska, kod kojih ili
na poziv kojih te osobe obavljaju poslove i zadatke.

Za osobe iz stavke 1. točke
1., 2. i 3. ovog članka poseban doprinos za prava u slučaju ozljede na radi i
profesionalne bolesti obračunava se i plaća po stopi od 0,47% na osnovicu od
1.800,00 kuna.

Članak 29.

Doprinos za osnovno
zdravstveno osiguranje osiguranih osoba iz članka 13. Zakona, ako nisu
zdravstveno osigurani po drugoj osnovi, utvrđuje se za:

1. učenike, naučnike i
studente koji sudjeluju na praktičnoj nastavi, praktičnom radu i na stručnim
putovanjima, po stopi od 16% na osnovicu od 1.800,00 kuna mjesečno

2. osobe koje su nakon
završenog školovanja na praktičnom radu bez obzira primaju li za taj rad
naknadu, po stopi od 16% na osnovicu od 1.800,00 kuna mjesečno

3. djecu i mladež sa
smetnjama u tjelesnom i duševnom razvoju na praktičnoj nastavi ili na obveznom
praktičnom radu u pravnoj osobi za osposobljavanje, po stopi od 16% na osnovicu
od 1.800,00 kuna mjesečno

4. osobe koje ispunjavaju
obvezu sudjelovanja u civilnoj zaštiti ili obvezu sudjelovanja u službi
motrenja i obavješćivanja, po stopi od 16% na osnovicu od 1.800,00 kuna
mjesečno

5. osobe koje pomažu
redarstvenim službama u obavljanju poslova iz njihove nadležnosti, po stopi od
16% na osnovicu od 1.800,00 kuna mjesečno

6. osobe koje sudjeluju u
organiziranim javnim radovima, u akcijama spašavanja ili u zaštiti i spašavanju
u slučaju prirodnih i drugih nepogoda, po stopi od 16% na osnovicu od 1.800,00
kuna mjesečno

7. osobe koje na poziv
državnih i drugih ovlaštenih tijela obavljaju dužnosti u interesu Republike
Hrvatske, po stopi od 16% na osnovicu od 1.800,00 kuna mjesečno

8. športaše, trenere ili
organizatore u sklopu organizirane športske djelatnosti, po stopi od 16% na
osnovicu od 1.800,00 kuna mjesečno

9. osobe koje kao članovi
gorske spasilačke službe ili ronioci obavljaju zadatke spašavanja života ili
otklanjanja, odnosno sprječavanja opasnosti koje neposredno ugrožavaju život
ili imetak građana, po stopi od 16% na osnovicu od 1.800,00 kuna mjesečno

10. osobe koje kao članovi
terenskih sastava sudjeluju u spašavanju i zdravstvenoj zaštiti u prirodnim i
drugim nepogodama i nesrećama (poplave, potresi i sl.), po stopi od 16% na
osnovicu od 1.800,00 kuna mjesečno.

Sredstva doprinosa za osobe
iz stavke 1. ovog članaka uplaćuju pravne ili fizičke osobe, tijela jedinice
lokalne i područne (regionalne) samouprave, odnosno Republika Hrvatska, kod
kojih ili na poziv kojih te osobe obavljaju poslove i zadatke.

Za osobe iz stavke 1. ovog
članka poseban doprinos za prava u slučaju ozljede na radi i profesionalne
bolesti obračunava se i plaća po stopi od 0,47% na osnovicu od 1.800,00 kuna.

Članak 30.

Ako obveznici uplate
doprinosa moraju uplatiti doprinos za razdoblje kraće od mjesec dana, doprinos
se određuje tako da se za svaki kalendarski dan uzima 1/30 mjesečnog doprinosa
utvr­đenog za te osobe neovisno o radnim satima provedenim na radu.

Članak 31.

Samostalnim obveznicina uplate doprinosa nadležni područ­ni ured Zavoda
obvezan je nakon utvrđivanja statusa osiguranika izdati rješenje o visini
doprinosa propisanog Zakonom o plaćanju doprinosa, posebnim propisom ili ovom
Odlukom.

Ako tijekom trajanja statusa osiguranika dođe do promjene elemenata na
osnovi kojih je rješenjem iz stavke 1. ovog članka ustanovljena visina
doprinosa, nadležni područni ured Zavoda prema službenoj dužnosti utvrdit će i
obračunati novi iznos doprinosa bez donošenja rješenja.

Iznimno od stavke 2. ovog članka, na zahtjev obveznika uplate doprinosa,
nadležni područni ured Zavoda obvezan je donijeti pisano rješenje o visini
doprinosa propisanog Zakonom o plaćanju doprinosa, posebnim propisom ili ovom
Odlukom.

Članak 32.

Osobama koje obavljaju
gospodarsku djelatnost, osobama koje samostalno u obliku zanimanja obavljaju
profesionalnu dje­latnost, poljoprivrednicima, kao i ostalim samostalnim
obveznicima uplate doprinosa za osnovno zdravstveno osiguranje, nadležni
područni ured Zavoda obvezan je izdati nalog, odnosno uplatinicu za plaćanje
doprinosa s ukupnim iznosom dospjelog doprinosa za osnovno zdravstveno
osiguranje, prema rokovima utvrđenim ovom Odlukom.

 Ako je obveznik uplate doprinosa za osnovno zdravstveno osiguranje
u skladu s odredbama Zakona i ove Odluke, bio obvezan uplatiti veći iznos doprinosa
od obračunatog prema stavci 1. ovog članka, obvezan je uplatiti u propisanom
roku novo obra­čunati iznos doprinosa.

 Nadležni područni ured Zavoda obvezan je u slučaju iz stavke 2.
ovog članka izvršiti usklađivanje stavki potraživanja i dugovanja u
evidencijama samostalnih obveznika uplate doprinosa.

Članak 33.

Doprinos za osnovno
zdravstveno osiguranje dospijeva 15. u mjesecu za prethodni mjesec ako Zakonom,
posebnim propisom, odnosno ovom Odlukom nije drukčije utvrđeno.

Članak 34.

Obveznik plaćanja doprinosa
za osnovno zdravstveno osiguranje koji ne uplati doprinos u propisanom roku
dospijeća, obvezan je na dospjelu svotu doprinosa platiti kamate za sve dane
zakašnjenja, prema posebnim propisima.

Obračun kamata za dugovanja
utvrđena nadzorom pravilnosti obračuna i plaćanja doprinosa, računa se od dana
dospijeća do dana provedenog nadzora, odnosno do dana podmirenja duga u
cijelosti.

Ako obveznik plaćanja
doprinosa, osim iznosa doprinosa duguje i kamate, pri redoslijedu podmirenja
duga prvo se podmiruju kamate, a potom iznos dužnog doprinosa.

PRIJELAZNE I ZAVRŠNE ODREDBE

Članak 35.

Danom primjene ove Odluke prestaju važiti Odluka o osnovicama, stopama,
načinu obračuna i plaćanja sredstava za ostvarivanje prava iz obveznog
zdravstvenog osiguranja (»Narodne novine« broj 77/00.), Odluka o osnovici za
naplatu doprinosa za obvezno zdravstveno osiguranje osiguranika koji primaju
mirovinu i invalidninu isključivo od stranog nositelja osiguranja (»Narod­ne
novine« broj 77/00.) i Odluka o najnižem iznosu osnovice za naplatu doprinosa
za obvezno zdravstveno osiguranje osiguranika poljoprivrednika (»Narodne
novine« broj 16/99.)

Članak 36.

Ova Odluka stupa na snagu danom objave u »Narodnim novinama«, a
primjenjuje se od 1. travnja 2002. godine.

Klasa: 025-04/02-01/58
Urbroj: 338-01-05-02-1
Zagreb, 20. ožujka 2002.

Predsjednik
Upravnog vijeća Hrvatskog zavoda
za zdravstveno osiguranje
**doc. dr. sc. Nikica Gabrić,** v. r.

Odluka, NN 31/2002-678